Diari Oficial de la Generalitat Valenciana


Sumari del DOGV 6604, del 08-09-2011 (2011/9147)

Notificació de la sentència dictada en el judici ordinari número 192/2010.
--------------------------------------------------------------------------

### Dades del document

Número de DOGV
:   6604

Data del DOGV
:   08-09-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9147


Organisme emissor
:   Jutjat Mercantil Número 3 de València

Tipus de document
:   Edicte

Notificació de la sentència dictada en el judici ordinari número 192/2010. [2011/9147]  
De: Aroa Aguilar Cano.  
Procurador: Ignacio Montes Reig.  
Contra: Viroa Telecomunicaciones, SL  
Procuradora: Ma Desamparados García Ballester.  
En aquest procediment de judici ordinari número 192/10, seguit a instàncies d'Aroa Aguilar Cano, contra Viroa Telecomunicaciones, SL, i Vicente Ardite Orduño, s'ha dictat la sentència, que, literalment, és com segueix:  
  
«Sentència número 34/11  
València, 25 de febrer de 2011  
José María Cutillas Torns, magistrat jutge del Jutjat Mercantil número 3, he vist aquestes actuacions de judici declaratiu ordinari número 192/2010, promogudes a instàncies d'Aroa Aguilar Cano, i en representació seua pel procurador dels tribunals Ignacio Montes Reig, contra la mercantil Viroa Telecomunicaciones, SL, representada per la procuradora dels tribunals Amparo García Ballester, i contra Vicente Ardite Ortuño, declarat en situació processal de rebel·lia, en aquest procediment que versa sobre una acció de dissolució de societat, de conformitat amb l'article 105.4 de la Llei 2/1995, de 23 de març, d'acord amb els següents  
  
Dispositiva  
Estime de forma íntegra la demanda interposada pel procurador dels tribunals Ignacio Montes Reig, en nom i representació d'Aroa Aguilar Cano, i dirigida contra la mercantil Viroa Telecomunicaciones, SL, representada per la procuradora dels tribunals Amparo García Ballester, així com contra el soci Vicente Ardite Ortuño, per si considerava que tenia un interés directe i legítim en el resultat del plet i desitjava ser admés com a demandant o demandat, i declare la dissolució de l'entitat mercantil esmentada per causa de la paralització dels òrgans socials, de manera que resulta impossible el seu funcionament, amb els efectes que hi són inherents. Així mateix, condemne la part demandada a sotmetre's a la declaració anterior; i dispose l'obertura de la liquidació i el cessament en el càrrec de l'administradora solidària, Aroa Aguilar Cano.  
  
En la fase d'execució de sentència es procedirà a la designació, nomenament i acceptació d'un auditor censor jurat de comptes, per al càrrec de liquidador. A aquests efecte s'expedirà un ofici al Deganat dels Jutjats de València.  
Finalment, dispose expedir un manament al registre mercantil d'aquesta província perquè s'hi inscriga aquesta sentència, una vegada siga ferma. S'imposen les costes a la part demandada.  
Mode d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
Notifiqueu a les parts que no gaudisquen del benefici de justícia gratuïta que, de conformitat amb el que disposa la Llei Orgànica 1/2009, els recursos que es presenten, anuncien o preparen després de l'entrada en vigor d'aquesta, contra les resolucions dictades abans o després d'aquesta, no s'admetran a tràmit si no s'acredita que s'ha constituït el dipòsit per a recórrer mitjançant la presentació d'una còpia o el resguard de l'ordre d'ingrés en el compte de consignacions d'aquest Jutjat.  
L'ingrés s'ha de fer en qualsevol oficina de Banesto, 4657 0000 clau 00, reposició (25 €), clau 01 revisió de resolucions del secretari judicial (25 €), clau 02 apel·lació (50 €), clau 03 queixa (30 €), més els quatre dígits del número de procediment més els dos dígits de l'any.  
  
Així ho pronuncie, mane i firme, José María Cutillas Torns, magistrat jutge del Jutjat Mercantil número 3 de València. En done fe».  
I atés que el demandat esmentat, Vicente Ardite Orduño, està en parador desconegut, s'expedeix aquest edicte a fi que valga de notificació de forma deguda.  
  
València, 12 de juliol de 2011.- La secretària judicial: M.ª José Navarro Melchor.